open-index/open-wikipedia-markdown huggingface dataset:
Kontuurvoolumeetod

**Kontuurvoolumeetod** (inglise keeles *mesh current method*) on elektrotehnikas ahelaanalüüsi meetod, mis kasutab Kirchhoffi teist seadust (Kirchhoffi pingeseadust), et kindlaks määrata voolud elektriahela  kontuurides (kinnistes voolusilmustes).

## Kontuurvoolumeetodi rakendamine
*Märkida igale kontuurile kontuurvoolu tähis \bar{I}_A, \bar{I}_B...\bar{I}_n.
*Kirjutada iga kontuuri jaoks pingevõrrand ja nende lahendamise tulemusena saada teda kontuurvoolude väärtused.
*Kontuuridele ühiste komponentide takistus (impedants) tuleb arvesse võtta mõlema kontuurvoolu arvutamisel.
*Kontuurivoolu suund on vabalt valitav.

## Arvutusnäide]]
Arvutame voolud elektriahela  kontuurides ja harudes.
Näites on eeldatud, et vahelduvvooluallikad töötavad samal sagedusel: meetodit ei saa otseselt rakendada erinevate nimisagedustega vooluallikate korral. Arvutusnäide kehtib ka alalisvooluahelate kohta.

*Kirjutame iga kontuuri kohta pingevõrrandi:
\bar{E}_1=\bar{I}_A \cdot(\bar{Z}_1+\bar{Z}_2)-\bar{I}_B\cdot\bar{Z}_2

\bar{E}_3=-\bar{I}_A \cdot\bar{Z}_2+\bar{I}_B\cdot(\bar{Z}_2+\bar{Z}_3)-\bar {I}_C\cdot\bar{Z}_3

-\bar{E}_4-\bar{E}_3=-\bar{I}_B \cdot\bar{Z}_3+\bar{I}_C\cdot(\bar{Z}_3+\bar {Z}_4)
*Nüüd saame leida ahela voolud \bar{I}_A, \bar{I}_B ja \bar{I}_C
*Harude voolud arvutame järgmiselt:
\bar{I}_1=-\bar{I}_A

\bar{I}_2=\bar{I}_A-\bar{I}_B

\bar{I}_3=\bar{I}_B-\bar{I}_C

\bar{I}_4=-\bar{I}_C

Kui voolu väärtus osutub negatiivseks arvuks, tähendab see, et tegelik voolusuund on märgitule vastupidine.

## Muid elektriahelate arvutamise meetodeid
*Kirchhoffi seadused
* Sõlmepingemeetod
* Nortoni teoreem
* Thevenini teoreem
Piceomphale

***Piceomphale*** on seltsi tiksikulaadsed kuuluv seente perekond.

## Liike
**Piceomphale bulgarioides* – kuuse-käbitiksik

## Välislingid
*
Vagranka

**Vagranka** on metallitööstuses kasutatav **šaht-** või **kaevusahi**, kus sulatatakse malmi. Vagranka on silindrikujuline ahi, millel on terasest kere ja šamott-tellistest sisevooder. Selle tootlikkus sõltub ahju suurusest. Mida suurem on ahi, seda rohkem sulamalmi toodetakse.  

Ahju kõrgus on tavaliselt 9–12 m ja läbimõõduks kuni 3 m. Vagrankat täidetakse ahju ülemises osas olevalt suudmeplatvormilt täiteava kaudu malmkangide, koksi ja räbustiga. Täitekihtide ligikaudne suhe on 1,0 : 0,1 : 0,03. Malmi sulatamiseks kuumutatakse ahi umbes 1100–1200&nbsp;°C-ni. Koksi paremaks põlemiseks suunatakse ahju suruõhku, mis võib olla ka hapnikuga rikastatud. Seejärel vajuvad sulamalm ja räbu vagranka põhja ehk koldesse, kus asuvad avad sulamalmi ahjust välja laskmiseks. Mõnel ahjul on küljes kogurid, kuhu sulamalm mööda kaldpinda voolab. Kogurist lastakse sulamalm koppa või otse vormi. Malmi väljalaskmiseks kasutatakse malmirenni ning selle peal oleva räbu eemaldamiseks räburenni. 

## Ajalugu
Esimene teadaolev vagranka on pärit Hiinast, kus seda kasutati juba aastatel 403–221 eKr. Peamiselt sulatati tol ajal selles rauda, mis valati vormidesse. 

Moodsa vagranka leiutas prantsuse teadlane René Antoine Ferchault de Réaumur 1720. aastal.

## Viited
Illar Muul

**Illar Muul** (18. veebruar 1938, Pöide kihelkond, Saaremaa – 8. mai 2020) oli eesti bioloog, viroloog, troopikametsade uurija ja looduskaitsja.

Tema pere põgenes 1944. aastal Saksamaale. 1949. aastal mindi Ameerika Ühendriikidesse.

Ta kaitses doktoriväitekirja zooloogia alal Michigani Ülikoolis ja sai bioloogiadoktori kraadi. Ta uuris muuhulgas lendoravaid.

## Viited

## ''Personalia''
*https://www.eesti.ca/illar-muul-1938-2020-maailmas-ja-usas-tunnustatud-viroloog-lendoravate-uuringute-juhtiv-teadlaneesteng/article56291
*Leida Ojasoo. "Illar Muul – Eesti tundmatu suurkuju puu otsast". Maaleht, 8. märts 2023
Pariisi Rahvusooperi Balletikool

**École de danse de l'Opéra national de Paris** (prantsuse keelest: 'Pariisi rahvusooperi tantsukool') on Pariisi Rahvusooperi juures tegutsev klassikalise balleti kool. 

Balletikooli asutajaks loetakse kuningas Louis XIV-t. 

Alates 1875. aastast asus balletikool Palais Garnier's. 1987. aastal kolis kool Palais Garnier'st uude majja, mis asub Pariisi eeslinnas Nanterre'is. Uue tantsukooli hoone projekteeris arhitekt Christian de Portzamparc. Alates 1995. aastast on balletikool ühtlasi internaatkool. Tänapäeval osalevad kõik õpilased hommikul kella kaheksast kuni keskpäevani koolitundides, mille tulemusel omandatakse keskharidus.

## Direktoreid
*Jean Coralli (1831–1850)
*Arthur Saint-Léon (1850–1853)
*Joseph Mazilier (1853–1859)
*Marie Taglioni (1860–1870)
*Rosita Mauri (1902–1920)
*Lycette Darsonval (1956–1960)
*Claude Bessy (1972–2004)
*Élisabeth Platel (2004–)

## Välislingid

*Koduleht
Scott Harrington

**Scott Harrington** (sündinud 10. märtsil 1993 Kingstonis Ontario provintsis) on Kanada jäähokimängija, kes mängib kaitsjana NHL-i klubis Anaheim Ducks.

Aastatel 2009–2013 mängis ta Ontario Hockey League'i klubis London Knights. Aastatel 2012 ja 2013 tuli ta klubiga OHL-i meistriks. Kolmel hooajal neljast valiti Harrington OHL-i hooaja sümboolsesse koosseisu.

2011. aastal valis Pittsburgh Penguins ta NHL-i ''draft''is 54. valikuna. Hooaja 2012/13 lõpus debüteeris ta American Hockey League'is (AHL) Pittsburgh Penguinsi tütarklubis Wilkes-Barre/Scranton Penguins. Seal mängis ta ka kogu 2013/14. hooaja. NHL-is debüteeris Harrington 18. detsembril 2014 mängus Colorado Avalanche'i vastu. Penguinsi meeskonnas sai Harrington sel hooajal NHL-is kirja kümme mängu.

2015. aasta juulis kaubeldi Harrington suurema tehingu raames Penguinsist Toronto Maple Leafsi. Hooajal 2015/16 oli ta kimpus vigastustega ning hooaja jooksul sai ta NHL-i ja AHL-i peale kokku kirja 32 mängu. 2016. aasta juunis kaubeldi Harrington Columbus Blue Jacketsi. Hooaeg 2018/19 oli tema esimene, kui ta kuulus NHL-is  ühe meeskonna põhikoosseisu peaaegu kogu hooaja jooksul – 73 mänguga sai ta kirja kaks väravat ja 15 väravasöötu. Blue Jacketsi ridadesse kuulus Harrington kuni hooaja 2021/22 lõpuni.

2022. aasta septembris sõlmis ta lepingu San Jose Sharksiga. 2023. aasta veebruaris kaubeldi Harrington Sharksist New Jersey Devils, kuid juba järgmisel päeval Devils loobus temast. 28. veebruaril 2023 liitus Harrington Anaheim Ducksiga.

2012. aastal võitis Harrington Kanada kuni 20-aastaste koondisega juunioride maailmameistrivõistlustel pronksmedali.

## Viited

## Välislingid
* Scott Harrington NHL.com lehel
* Scott Harrington hockeydb.com lehel
Chocques

**Chocques** on vald Põhja-Prantsusmaal Pas-de-Calais' departemangus.

Põllumajandusküla asub Clarence'i jõe kallastel, u. 4,8 km Béthune'ist läänes ja 48 km Lille'ist edelas, teede D70 ja N43 ristumiskoha ümbruses. *[[Autoroute A26]]* möödub 800 m kaugusel.

## Vaatamisväärsused

* Notre-Dame'i kirik, pärineb 13. sajandist.
* Sõjamälestusmärk.
* 11. sajandi linnuse jäänused.

## Vaata ka

* Pas-de-Calais' departemangu haldusüksuste loend

## Viited
Lappajärvi vald

**Lappajärvi** on vald Soomes Lõuna-Pohjanmaa maakonnas.

Valla pindala on 524 km², millest 103 km² moodustab vesi.

Naabervallad on Veteli vald, Vimpeli vald, Alajärvi linn, Lapua linn, Kauhava linn ja Evijärvi vald.

Vallale annab nime Lappajärvi järv, mis on üks vähestest Soome meteoriidikraatritesse tekkinud järvedest.
Laihia vald

**Laihia** (rootsi keeles *Laihela*) on vald Soomes Pohjanmaa maakonnas.

Valla pindala on 508 km2, millest 3 km2 moodustab vesi.

Naabervallad on Vaasa linn, Isokyrö vald, Ilmajoki vald, Kurikka linn, Maalahti vald ja Mustasaari vald.
La Comté

**La Comté** on vald Põhja-Prantsusmaal Pas-de-Calais' departemangus.

Põllumajandus- ja kergetööstusküla asub 29 km Arrasist loodes, teede D86 ja D86E ristumiskoha ümbruses, Lawe jõe orus.

## Vaatamisväärsused

* St. Martini kirik, pärineb 16. sajandist.
* 18. sajandi talumaja, vana linnusena tuntud kohas.

## Vaata ka

* Pas-de-Calais' departemangu haldusüksuste loend

## Viited
Lõpmatu impulsskoste

**Lõpmatu impulsskoste** on omadus, mis kirjeldab paljusid lineaarseid ajainvariantseid süsteeme (*LTI system - linear time-invariant system*), millel on impulsskoste h(t), mis ei muutu  nulliks pärast mingit kindlat punkti, vaid püsib lõpmatuseni nullist erineva väärtusega. Lõpmatu impulsskoste (*IIR - Infinite impulse response*) filtrid on üheks aluskiviks digitaalses signaalitöötluses. Tavaliselt on takistitest, kondensaatoritest ja induktoritest koosnevad analoogfiltrid lõpmatu impulsskoste süsteemid. Seevastu on digitaalsed filtrid enamjaolt lõpliku impulsskoste süsteemid. 
## Selgitus
Lõpmatu impulsskoste (IIR) filtrid baseeruvad analoogfiltritel ning sageduskoste on määratud nii lugeja nullkohtade (*zeros*) kui nimetaja nullkohtade (*poles*) poolt. Seevastu lõpliku impulsskoste filtri sageduskoste on defineeritud vaid lugeja nullkohtade (*zeros*) poolt.
Öeldakse, et impulsskoste on lõpmatu, sest see on tagasisidega filter: kui me saadame filtrisse signaali, kus on ainult üks "1" ja mitmeid nulle, siis väljundisse saame lõpmata palju nullist erinevaid väärtusi. IIR filtrite vastand on FIR (*Finite impulse response* - lõplik impulsskoste) filtrid, sest need ei kasuta tagasisidet ehk pärast N elemendiga signaali filtreerimist on väljundis ainult nullid.
Lõpmatu impulsskoste (IIR) filtrist võib mõelda ka kui rekursiivsest keskmistajast ehk, et see on kaalutud keskmine sisendi ja eelmise keskmise summast. Selle kaalu määravad b_k ja a_k, mida on näha ka alltoodud valemis. 
### Valem
Lõpmatu impulsskoste filtrid on kirjeldatavad järgmise valemiga:

y[n] \,\!
= \sum_{k=0}^{M-1} b_k u [n-k] - \sum_{k=1}^{N-1} a_k y [n-k]  ,

kus:
* x on sisendsignaal
* y on väljundsignaal
* b_k, a_k kutsutakse kordajateks/koefitsientideks 

Väljund y(n) on leitav: 
y(n) \,\!
= \sum_{k=0}^\infty h(k) x (n-k) .
Kuna impulsskoste on lõpmatu pikkusega, siis on ka summa lõpmatu. 
Süsteemi ülekandefunktsioon (*transfer function*) on:

H(z) \,\!
=\sum_{k=0}^\infty h(k) z^{-k} ,
ning sageduskoste:
H(e^{-j\omega}) \,\!
=\sum_{n=0}^\infty h(n) e^{-j\omega} 

### Erinevused [[Lõplik impulsskoste filter|FIR]] suhtes
* Tagasisidega
* Ei pruugi olla kõige stabiilsemad, stabiilsus sõltub valemis mainitud kordajatest
* Väljund sõltub nii sisendist kui ka eelmistest väljunditest 
* Lõpmatu pikkusega, sest sõltub ka eelmistest väljunditest 

## Eelised ja puudused
### Eelised
* Lõpmatu impulsskoste (IIR) filtrid on mitmekülgsemad
* Odavamad
* Implementatsioon nõuab vähem parameetreid ja vähem mälu 

### Puudused
* Raskem optimeerida
* IIR filtril on tagasiside, seega koguneb müra
* Vastuvõtlikumad lõpliku pikkusega aritmeetika suhtes ehk arvutuste käigus tekib müra 

## Kasutusalad
Lõpmatu impulsskoste (IIR) filtreid kasutatakse enamasti seadetes, rakendustes ja süsteemides, kus mälu kogus on piiratud ning lineaarne faas pole niivõrd oluline, seega sobivad nad hästi signaali jälgimiseks. Need on laialdaselt levinud helirakendustes, IoT/IIoT tarkades sensorites ja suure kiirusega telekommunikatsiooni rakendustes.

## Vaata ka
* Ülekandefunktsioon
* Lõplik impulsskoste filter
* Sageduskoste
* Impulsskoste

## Viited
Viru-Jaagupi koolimaja

**Viru-Jaagupi koolimaja** on hoone Lääne-Viru maakonnas Vinni vallas Viru-Jaagupi asulas.

Koolimaja valmis 1908. aastal. Aastani 2001 tegutses hoones Viru-Jaagupi algkool.

Koolimajas tegutsevad noortekeskus, raamatukogu ja valla teeninduskeskus.

Viru-Jaagupi noortekeskus alustas hoones tegutsemist 1. aprillil 2003. Noortekeskus tegutseb teisel korrusel.

Viru-Jaagupi raamatukogu on tegutsenud koolimajas 2005. aasta algusest. Algul asus raamatukogu kolmandal korrusel. 2022. aastal remonditi Viru-Jaagupi koolimaja esimesel korrusel olevad vanad muuseumi ruumid, et sinna saaks kolida raamatukogu. 14. veebruaril 2023 oli raamatukogu pidulik avamine esimesel korrusel.

**Viru-Jaagupi Noortekeskus**

Viru-Jaagupi Noortekeskus alustas tegutsemist samas hoones 1. aprillil 2003. Noortekeskus tegutseb II korrusel. Noortekeskuse juhataja on Valentin Kurka.

**Viru-Jaagupi Raamatukogu**

Viru-Jaagupi Raamatukogu on tegutsenud koolimajas 2005. aasta algusest. Siis asus raamatukogu III korrusel.

2022. aastal remonditi Viru-Jaagupi koolimaja esimesel korrusel olevad vanad muuseumi ruumid, et sinna saaks kolida raamatukogu.

14. veebruaril 2023 oli raamatukogu pidulik avamine esimesel korrusel.

Raamatukogu direktor on Ülle Rajamart.

**Viru-Jaagupi teeninduskeskus**

Vastavalt Vinni, Laekvere ja Rägavere valla liitumisel sõlmitud ühinemislepingule on elanike paremaks teenindamiseks moodustatud piirkondlikud teeninduskeskus Viru-Jaagupisse (vana nimega Viru-Jaagupi Osavald).

Viru-Jaagupi, Roela ja Tudu piirkonna teeninduskeskuses võtab vastu Nele Aart.

## Viited

## Välislingid
*
Harmagedoon

**Harmagedoon** (ka **Armageddon**) on kristliku Piibli teise osa Uue Testamendi viimase raamatu Ilmutusraamatu järgi paik, kus enne maailma lõppu toimub viimne otsustav lahing Jumala jõududel pimeduse ja kurja jõudude vastu. Laiemalt käsitletakse harmagedooni ka kui maailmaajastu lõpus aset leidvate katastroofide kogumit, mistõttu on kõnekeeles harmagedoon sageli maailmalõpu sünonüüm.

Sõltuvalt uskkonnast ja eshatoloogilisest vaatest võib harmagedoon tähendada kas ühte või mitut sündmust, mida omakorda on tõlgendatud nii realistlikus kui ka sümbolistlikus võtmes. Tänapäeval on harmagedooni peetud nii tapluse toimumiskohaks, kuid ka lahinguks endaks.

Harmagedooni nimi arvatakse olevat kreeka mugandus heebrea nimest Har Megiddo (הַרמְגִדּוֹ) ’Megiddo mägi’. Seetõttu arvatakse sõjalise kokkupõrke asukoht olevat Jisreeli orus asuva Megiddo linna läheval paiknev küngas. Inglise keele mõjul on eesti keeles kasutusele tulnud ka nimekuju Armageddon.

## Viited
La Couture (Pas-de-Calais)

**La Couture** (lääneflaami: *De Kouter*) on vald Põhja-Prantsusmaal Pas-de-Calais' departemangus.

Suur põllumajandusküla asub u. 9,7 km Béthune'ist kirdes ja 29 km Lille'ist läänes, teede D169 ja D170 ristumiskoha ümbruses.

## Vaatamisväärsused

* St. Pierre'i kirik, pärast Esimest maailmasõda koos ülejäänud külaga uuesti üles ehitatud.
* Portugali sõdurite mälestusmärk (1914–18).

## Vaata ka

* Pas-de-Calais' departemangu haldusüksuste loend

## Viited
World's Strongest Man

**World's Strongest Man** ("Maailma tugevaim mees") on alates 1977. aastast peetav rahvusvaheline jõumeeste võistlus.

Enim kordi on võistlust võitnud Mariusz Pudzianowski (2002, 2003, 2005, 2007, 2008). Neljal korral on võitjaks tulnud Jón Páll Sigmarsson, Magnús Ver Magnússon, Žydrūnas Savickas ja Brian Shaw.

Eestist on seal osalenud Aap Uspenski (1990), Paul Lepik (1997), Andrus Murumets (2004, 2009), Tarmo Mitt (2005, 2006, 2007, 2008), Rauno Heinla (2011), Lauri Nämi (2012, 2013, 2017) ja Ervin Toots (2020, 2021).

## Võitjad

## Välislingid
* Koduleht
Lawe

**Lawe** on jõgi Põhja-Prantsusmaal, Lysi parempoolne lisajõgi. See on 41 km pikk. Selle lähe on Magnicourt-en-Comte juures. See voolab peamiselt kirdesse läbi Houdaini, Bruay-la-Buissière'i, Béthune'i ja Lestremi. See suubub Lysi La Gorgue juures.
Juri Solovjov

**Juri Vladimirovitš Solovjov** (vene keeles Юрий Владимирович Соловьёв; 10. august 1940 Leningrad – 12. jaanuar 1977 Leningradi oblast) oli vene balletitantsija.

Pärast Vaganova-nimelise Leningradi Koreograafiakooli lõpetamist 1958. aastal töötas Juri Solovjov Kirovi-nimelises Riiklikus Akadeemilises Ooperi- ja Balletiteatris, kus temast sai esitantsija.

Solovjov lõpetas oma elu enesetapuga. Ta on maetud Peterburis Serafimi kalmistule.

## Tunnustus
*1964 – Vene NFSV teeneline kunstnik
*1967 – Vene NFSV rahvakunstnik
*1973 – NSV Liidu rahvakunstnik

## Kajastamine filmis
*Prantsuse-Briti mängufilm "Valge vares" ("The White Crow"; režissöör Ralph Fiennes, Juri Solovjovi osas Sergei Polunin; 2018).

## Välislingid
*Некрополь мастеров искусств. narnecropol.narod.ru
Zacharias Aminoff

**Zacharias Aminoff** (1631–1710) oli Rootsi sõjaväelane, kes osales Põhjasõjas. 

## Elulugu
Zacharias Aminoffi vanemad olid 1650. aastal Rootsi rüütelkonda nr. 456 all Aminoffide  tituleerimata aadlisuguvõsana introdutseeritud, Rootsi kasakaooberst ja Oudova vojevood Esaias Fedorovitš Aminoff (surn. 1657) ja Pelageja Grigorevna Skudina. 

1651. aastal oli ta musketär Ostrobotnia rügemendis Järgmisel aastal oli ta kortermeister 1654. aastal seersant. Neli aastat hiljem oli ta kaptenleitnant. 1656. aastal osales ta Vene-Rootsi sõjas kaitses Riia piiramisel, kuid sai piiramise ajal haavata. 1658. aastal osales ta Mitau piiramisel Kuramaal, kus juhatas 50 grenaderi, ka seal sai ta haavata. Samal aastal langes ta Taani-Rootsi sõjas Koldingi piiramisel  Taanis vangi ning oli poolteist aastat vangis. 

1673. aastal oli ta rittmeister Smålandi ratsarügemendis. 1677. aastal oli ta Östergötlandi jalaväerügemendis ooberstleitnant. Samal aastal osales ta Skåne sõjas Uddevalla lahingus ning pärast Rootsi armee taganemist juhatas ta 200-mehelist üksust, millega peatas jälitava vaenlase armee ja võttis tagasi kaks kahurit. 1679. aastal oli ta ooberst Bohusi linnas. 1688. aastal oli ta ooberst Saksa ihukaitserügemendis ning 1689. aastal, ooberst Viiburi jalaväerügemendi ülemana.  

Ta lahkus 1700. aastal sõjaväest, kuid naasis samal aastal ja osales oma rügemendiga Põhjasõjas Liivimaa sõjategevuses. 1702. aastal oli ta Viiburi komandant, sellesse ametisse kinnitati ta 17. mail 1704. 

Zacharias Aminoff suri 1710. aastal. 

## Isiklikku
Zacharias Aminoff oli abielus kõigepealt Catharina Magdalena Claesdotter Slatte ja seejärel Brita Maria Silfverhielmiga. 

Tema abieludest sündis kaheksa last: Esaias Aminoff, Zakarias Aminoff (noorem), Georg Aminoff, Eleonora Aminoff, Maria Birgitta Aminoff, Hedvig Ulrika Aminoff, Andreas Aminoff ja Margareta Elisabet Aminoff. 

## Viited
Inna Ištšuk

**Inna Ištšuk** (ukraina keeles Інна Анатоліївна Іщук; sündinud 13. oktoobril 1972 Tiraspolis) on ukraina lastekirjanik. 

Inna Ištšuk lõpetas 1994. aastal Odessa Ülikooli keemia teaduskonna molekulaarelektroonika erialal. Seejärel õppis ta Moskvas Gorki-nimelises Kirjandusinstituudis, mille lõpetas 2002. aastal.

Tema loomingu esimene kogumik "Холодная ночёвка" ilmus 1996. aastal.

Eesti keeles on ilmunud tema lasteraamat "Vaalapoeg Filja" (Odamees 2005, tõlkija Ragna Malm, illustraator V. Netšitailo) ja "Transport" (Odamees 2007, tõlkija Gerda Kroom, illustraator I. Esaulov).

Lisaks juttudele ja luuletustele kirjutab ta telesaadete stsenaariume (nt lastesaatele "Head ööd, mudilased!") ja toimetab ajalehe Odessa Elu lasterubriiki.

## Tunnustus
* 2017 – Kornei Tšukovski nimeline preemia
* 2020 – Kornei Tšukovski nimeline preemia

## Viited
Vladimir Ustinov

**Vladimir Ustinov** on mitme inimese nimi.

* Vladimir Ustinov (jurist)
* Vladimir Ustinov (füüsik)
* Vladimir Ustinov (diplomaat)
Ruslan Fedotenko

**Ruslan Viktorovõtš Fedotenko** (ukraina keeles Руслан Вікторович Федотенко; sündinud 18. jaanuaril 1979 Kiievis) on endine Ukraina jäähokimängija (vasak ääreründaja).

Ta alustas jäähoki mängimist Ukraina klubis Kiievi Sokil, mille meeskonnas debüteeris ta Ida-Euroopa jäähokiliigas hooajal 1995/96. Seejärel mängis ta ühe hooaja Soomes. Pärast seda suundus ta Põhja-Ameerika noorteliigadesse ning mängis hooajal 1997/98 Saskatchewan Junior Hockey League'is ja hooajal 1998/99 United States Hockey League'is.

NHL-is mängis Fedotenko aastatel 2000–2013 kokku viies klubis: Philadelphia Flyers (2002–2002 ja 2012/13), Tampa Bay Lightning (2002–2007), New York Islanders (2007–2008), Pittsburgh Penguins (2008–2010) ja New York Rangers (2010–2012). Stanley karika võitis ta 2004. aastal Lightningiga ja 2009. aastal Penguinsiga. 2004. aasta Stanley karikavõistluste finaali otsustavas seitsmendas mängus võitis Lightning tänu Fedotenko kahele väravale Calgary Flamesi tulemusega 2:1. 2004. aasta Stanley karikamängudes lõi Fedotenko kokku 12 väravat, millega oli Brad Richardsi kõrval meeskonna suurim väravalööja. NHL-is mängis ta kokku kaksteist hooaega, mille jooksul sai ta kirja 863 mängu, 173 väravat ja 193 väravasöötu. Tema kõige resultatiivsem hooaeg oli 2005/06, mil ta lõi 26 väravat ja andis 15 väravasöötu.

Hooaja 2012/13 esimeses pooles toimunud NHL-i tööseisaku ajal mängis Fedotenko KHL-i klubis HK Donetsk. Seal mängis ta ka hooajal 2013/14. 

2015. aasta jaanuaris naasis Feodtenko Põhja-Ameerikasse ja sõlmis lepingu American Hockey League'i klubiga Iowa Wild. 2016. aasta oktoobris teatas ta sportlaskarjääri lõpetamisest.

2002. aasta taliolümpiamängude jäähokiturniiril osales Fedotenko Ukraina jäähokikoondise koosseisus ühes eelringimängus, 11. veebruaril Šveitsi vastu ja lõi selles mängus ka värava. Uuesti mängis ta Ukraina koondises 2014. aasta taliolümpiamängude eel kvalifikatsioonimängudes.

## Viited

## Välislingid
* Ruslan Fedotenko NHL.com lehel
* Ruslan Fedotenko hockeydb.com lehel
Nikolai Tsukanov

**Nikolai Nikolajevitš Tsukanov** (vene keeles *Николай Николаевич Цуканов*; sündinud 22. märtsil 1965 Lipovo külas Gusevski rajoonis Kaliningradi oblastis) on Venemaa riigitegelane, telekommunikatsiooni ettevõtte Rostelekom vanemasepresident alates 9. novembrist 2020.

## Elulugu
Aastatel 1980–1983 õppis Gussevi linna 17. kutsekeskkoolis, mille lõpetas gaasi- ja elektrikeevitajana. Tegeles poksiga. 1983–1985 oli ajateenistuses. 

Pärast ajateenistust töötas pioneerijuhina Üle-Venemaalises pioneerilaagris Kotkapoeg. Seejärel tegi karjääri komsomolis: Kaliningradi oblasti Zelenogradi rajooni Romanovo sovhoosi komsomolikomitee asesekretär, komsomoli Gussevski linnakomitee instruktor. 

Alates 1988. aastast õppis Leningradi Põllumajandusinstituudi Kaliningradi filiaali agronoomiateaduskonnas, kuid eksmatrikuleeriti. Asutas Vene-Poola puidutöötlemisettevõtte ehitusfirma Lava. 

1996. aastal lahkus Kaliningradi oblastist Moskvasse. 1997–1999 õppis ta Erastamis- ja Ettevõtluskõrgkoolis (Moskva), mille lõpetas õigusteaduse erialal. Seejärel oli ta teadus- ja tehnikakeskuse Tehinvestmed (Moskva) jurist, tegeles meditsiiniseadmete tarnimisega. 

2002. aastal kaitses ta A. N. Tupolevi nimelises Kaasani Riiklikus Tehnikaülikoolis kandidaadiväitekirja psühholoogia alal. Naasis Kaliningradi oblastisse, 2005. aastal valiti Gussevi linnapeaks. Asutas ettevõtte Amatel ning asus seda juhtima. 

30. augustil 2010 andis Kaliningradi oblasti duuma talle kuberneri volitused. 28. septembril 2010 astus kubernerina ametlikult ametisse. Ta võitis ka 13. septembril 2015 toimunud Kaliningradi oblasti kuberneri valimised kogudes 70,41% häältest. 28. juulil 2016 astus ta omal soovil kuberneri kohalt tagasi. 

28. juulil 2016 määrati ta Venemaa Föderatsiooni presidendi täievoliliseks esindajaks Loode föderaalringkonnas. 2016–2018 kuulus Venemaa Julgeolekunõukogusse. Vabastati täievolilise esindaja ametikohalt 25. detsembril 2017 ja nimetati Vene Föderatsiooni presidendi abiks kohaliku omavalitsuse küsimustes. 

26. juunist 2018 kuni 9. novembrini 2020 oli ta Vene Föderatsiooni presidendi täievoliline esindaja Uurali föderaalringkonnas ja taas Venemaa Julgeolekunõukogu liige. 2020. aasta novembris vabastati ta valitsusasutustest ja määrati Rostelekomi tööstuse ja metsanduse digitaliseerimise vanemasepresidendiks.

## Kriitika
2011. aasta juulis kirjutasid 1200 kaliningradlast Venemaa presidendile avaliku kirja, milles nõuti oblastivalitsuse vallandamist "ja otsust sellise õnnetu kuberneri saatuse kohta". Kirja autorite hinnangul moodustasid oblastivalitsuse "ilma vastava erialase ettevalmistuseta inimesed, reeglina Nikolai Tsukanovi endised sõbrad või kolleegid", pealegi "kuritegeliku minevikuga või äritegevusest pärit inimestest, kes jätkavad oma isekate huvide eest lobitööd". Kohaliku ajalehe tiraaž, milles kiri ilmus, konfiskeeriti.

## Viited
Oleg Ivenko

**Oleg Ivenko** (vene keeles Олег Ивенко; ukraina keeles Олег Івенко; sündinud 14. augustil 1993 Harkivis) on Ukrainast pärit Venemaa balletitantsija.

Ivenko on lõpetanud 2006 aastal Harkivi koreograafiakooli ja 2010. aastal Valgevene Riikliku Koreograafia Kolledži. Pärast lõpetamist töötab ta Musa Cəlili Tatari Riiklikus Akadeemilises Ooperi- ja Balletiteatris, kus ta on saanud esitantsijaks.

## Film
2018. aastal linastunud Prantsuse-Briti mängufilmis "Valge vares" ("The White Crow"; režissöör Ralph Fiennes) mängis Ivenko balletitantsijat Rudolf Nurejevit.

2023. aastal ilmub linale James Napier Robertsoni mängufilm "Joika" (seotud samuti balletitemaatikaga), kus Ivenko mängib kõrvalosa.

## Tunnustus
*konkursi "Maailma noor ballett" II preemia (2012)
*konkursi "Maailma noor ballett" *grand prix* (2014)
*Tatarstani teeneline kunstnik

## Viited

## Välislingid
*Oleg Ivenko IMDb andmebaasis
*Олег Ивенко. kinopoisk.ru
Maailma noor ballett

**Juri Grigorovitši rahvusvaheline konkurss "Maailma noor ballett"** (vene keeles 
Международный конкурс Юрия Григоровича «Молодой балет мира»; konkursi ingliskeelne nimi *Young ballet of the World*) on Venemaal Sotšis iga kahe aasta tagant korraldatav balletikonkurss.

Konkurss "Maailma noor ballett" on asutatud 2006. aastal Juri Grigorovitši eestvedamisel.

Konkursist võtavad osa tantsijad kahes vanuseastmes: nooremad (kuni 19-aastased) ja vanemad (kuni 27-aastased). Osavõtjate arv on piiratud 60 tantsijaga kummaski vanuseastmes. Osalemistasu näiteks 2021. aastal oli nooremas 3000 ja vanemas vanuseastmes 5000 rubla. Edukamad konkursandid saavad kas laureaadi või diplomandi (diplomisaaja) nimetuse ja sellega kaasneva rahalise preemia. Näiteks 2021. aastal sai vanemas vanuseastmes esimese preemia laureaat 150 000 rubla.

## Laureaate
*Oleg Ivenko (Ukraina)
*Sarõal Afanasjev (Venemaa)

## Viited

## Välislingid
*Koduleht
Igor Štšogolev

**Igor Olegovitš Štšogolev** (*И́горь Оле́гович Щёголев*; sündinud 10. novembril 1965 Vinnitsas, Ukraina NSV-s) on Venemaa riigitegelane. Venemaa Föderatsiooni presidendi täievoliline esindaja Keskföderaalringkonnas alates 26. juunist 2018, Venemaa Föderatsiooni Julgeolekunõukogu liige alates 3. juulist 2018.

## Elulugu
Lõpetas Leipzigi ülikooli germanistikateaduskonna ja Moskva Riikliku Võõrkeelte Instituudi tõlketeaduskonna. 1988–1998 töötas ITAR-TASSis, oli agentuuri enda korrespondent Pariisis. Alates 1997. aastast oli ta ITAR-TASSi uudisteteenistuse juhataja asetäitja.

1998. aastal asus ta tööle valitsuse teabeosakonda osakonnajuhataja asetäitjaks.

18. septembril 1998 määrati ta Vene Föderatsiooni peaministri Jevgeni Primakovi pressisekretäriks. 1998. aasta oktoobris määrati ta peaminister Jevgeni Primakovi korraldusel Venemaa valitsusaparaadi valitsusteabe osakonna juhatajaks. Ta asendas sellel ametikohal Andrei Korotkovi, kes asus osakonnajuhataja asetäitja kohale. Vabastati ametist juunis 1999. Ta määrati Venemaa Föderatsiooni peaministri Sergei Stepašini nõunikuks.

Jaanuarist 2000 kuni detsembrini 2001 oli Venemaa Föderatsiooni presidendi administratsiooni pressiteenistuse juht.

2001. aasta detsembris määrati ta Venemaa Föderatsiooni presidendi protokolliülemaks. Venemaa Föderatsiooni presidendi administratsiooni ümberkorraldamisel 2004. aasta märtsis säilitas ta Venemaa Föderatsiooni presidendi protokollijuhi ametikoha.

12. mail 2008 oli ta Telekomi- ja Massikommunikatsiooniministeeriumi juht, asendades sellel ametikohal Leonid Reimani, kes oli ministeeriumi juhtinud aastatel 1999–2008.

2010. aasta augustis valiti ta telekommunikatsiooniettevõtte Svjazinvest direktorite nõukogu esimeheks.

22. mail 2012 määrati ta Venemaa Föderatsiooni presidendi abiks.

26. juunil 2018 määrati ta Venemaa Föderatsiooni presidendi täievoliliseks esindajaks Keskföderaalringkonnas. 3. juulil 2018 nimetati Venemaa Föderatsiooni Julgeolekunõukogusse.

## Sanktsioonid
6. augustil 2014 kehtestas talle sanktsioonid Kanada, 25. veebruaril 2022 Euroopa Liit, 9. mail 2022 tegi seda Ühendkuningriik, 6. aprillil 2022 USA, 4. märtsil 2022 Šveits, 25. veebruaril 2022 Austraalia, 3. märtsil 2022 Jaapan, 7. septembril Ukraina, 3. mail 2022 Uus-Meremaa.

## Viited
John Joubert (helilooja)

**John Joubert** (20. märts 1927 – 7. jaanuar 2019) oli Lõuna-Aafrika Vabariigi päritolu Suurbritannia helilooja.
Lauri Liivak

**Lauri Liivak** (sündinud 6. septembril 1973) on eesti produtsent ja helirežissöör.   

Lõpetanud Miina Härma Gümnaasiumi ja õppinud Tartu Ülikoolis ajaloo erialal. Ta on töötanud Q Raadio produtsendina, Päikeseraadio helirežissööri ja produtsendina. Aastatel 1997–2016 oli Forwards stuudio helirežissöör, produtsent. 2016. aastast töötab LL Masteringis helirežissööri ja produtsendina.

Lauri Liivak oli kassetileibeli Sally Cinnamon Music ning festivali Plink Plonk ja klubi Plink Plonk eestvedaja.   

## Muusikuna
Muusikuna on Liivak osalenud ansamblites Alberts, Afternooning Plaque Family ja Bizarre. Kirjutanud muusika teatrilavastustele "Naksitrallid", "Kirsiõite detsember" (Rakvere Teater), "Auto" (teater Vanemuine).

Olnud muusikaliste etenduste ja muusikalide "Eesti ballaadid" (Von Krahl), "Aida" (rahvusooper Estonia), "Jesus Christ Superstar", "Verevennad", "Cats", "Inetu", "Thriller", "West Side Story", "Ruja" (teater Vanemuine)) helirežissöör.

## Tunnustus
Lauri Liivaku salvestatud ja masterdatud plaadid on võitnud kokku 31 korral Eesti Muusikaauhinna.

## Viited


## Välislingid
*Kes on Kõrsikute neljas liige
*Plink Plonk – pungist Bollywoodi funk’ini

*Lauri Liivak @ Discogs
*Lauri Liivak Mastering @ FB
*Lauri Liivak @ Soundbetter
*Lauri Liivak @ Musicalbacon
Cuinchy

**Cuinchy** on vald Põhja-Prantsusmaal Pas-de-Calais' departemangus.

Põllumajandusküla asub umbes 8 km Béthune'ist idas ja 32 km Lille'ist edelas, teede D166 ja D166E3 ristumiskoha ümbruses, *Canal-d’Aire* kallastel.

## Ajalugu

Külast sai alguse de Quincy perekond, kes mängis keskaegse Inglismaa ja Šotimaa ajaloos olulist rolli.

Esimese maailmasõja ajal oli Cuinchy Saksa ja Liitlasvägede vahelisel rindejoonel ning sai tugevalt kannatada. Pärast sõda ehitati St. Pierre'i kirik uuesti üles, nagu ka enamus külast. Cuinchy oli ka Saksa ja Briti tunneliüksuste vahelise pideva maa-aluse võitluse koht.

## Vaatamisväärsused

* Uuesti üles ehitatud St. Pierre'i kirik.
* Sõjamälestusmärk.
* Kolm sõjakalmistut.

## Vaata ka

* Pas-de-Calais' departemangu haldusüksuste loend

## Viited
Diéval

**Diéval** on vald Põhja-Prantsusmaal Pas-de-Calais' departemangus.

Põllumajandusküla asub 29 km Arrasist loodes, teede N41 ja D89 ristumiskoha ümbruses.

## Vaatamisväärsused

* Notre-Dame'i kirik, pärineb 17. sajandist.
* Mesilaste ja mesinduse teemaline muuseum ja talu.

## Vaata ka

* Pas-de-Calais' departemangu haldusüksuste loend

## Viited
Luhanski FK Zorja

**Luhanski FK Zorja** (ametlikult *ФК «Зоря» Луганськ*) on 1923 asutatud Ukraina jalgpalliklubi, mille kodulinn on Luhansk. Vene-Ukraina sõja tõttu mängib klubi oma kodumänge Slavutõš-Arenal Zaporižžjas.

## Eesti ja eestlased
### Eesti mängijad
*Stanislav Kitto (1995–1996)

## Vaata ka
* UEFA kõrgliigaklubide loend
Kropõvnõtskõi FK Zirka

**Kropõvnõtskõi FK Zirka** (ametlikult *ФК "Зірка Кропивницький"*) on 1964 asutatud Ukraina jalgpalliklubi, mille kodulinn on Kropõvnõtskõi.

## Eesti ja eestlased
### Eesti mängijad
*Jevgeni Novikov (2003–2004)
Lutski FK Volõn

**Lutski FK Volõn** (ametlikult Ukraina keeles *ФК «Волинь» Луцьк*) on 1960 asutatud Ukraina jalgpalliklubi, mille kodulinn on Lutsk.

## Eesti ja eestlased
### Eesti mängijad
*Taavi Rähn (2003–2006)
Signaali terviklikkus

**Signaali terviklikkus** on kogum parameetreid, mis kirjeldab elektrisignaali kvaliteeti. Digitaalelektroonikas esitatakse kahendväärtuste voogu pinge (või elektrivoolu) diskreetsete väärtustena. Fundamentaalselt on digitaalsignaal aga analoogsignaal, mistõttu mõjutavad ka seda erinevad efektid nagu müra, moonutus ja kadu. Väikeste kauguste ja madalate bitikiiruste korral võimaldavad isegi lihtsad elektrijuhid piisavat signaalikvaliteeti. Kõrgete bitikiiruste, pikemate kauguste ja ebasobivate elektrijuhtide korral võib aga elektrisignaali kvaliteet langeda punktini, kus seda tõlgendatakse vastuvõtval poolel ebakorrektselt põhjustades vigu või katkestusi. Signaali terviklikkus on oluline kõikidel elektroonika disaini tasemetel - integraallülituste sisemistel ühendustel, elektroonikakomponendi pakendi ühendusel trükkplaadiga, trükkplaadil olevatel viikudel ning süsteemidevahelistel ühendustel. Kuigi nende tasemete skaala ja disainimeetodid erinevad üksteisest, on neis esinevad signaali tervikklikusega seotud probleemid ühised.

Põhilisi probleeme signaali terviklikkusega põhjustavad ülekostvus, toiteallika müra, signaali moonutus ja kadu ning lülitustest tingitud ostsillatsioon. Kõrgsageduslikes kontekstides esineb ka signaalipeegeldusi.

## Simuleerimine
Elektroonika disaini tööprotsessi käigus on võimalik hinnata loodud seadme signaali terviklikkust kasutades simulatsioone. Kasutades elektriahela simulatsiooni tarkvara (LTspice, Multisim jms), või simulatsiooni võimekusega trükkplaadi disaini tarkvara (Altium, EAGLE jms) on võimalik leida mitmeid signaali terviklikkust mõjutavaid parameetreid sh signaalide ülekostet, viikude impedantsi ning sagedusvastet ja diferentsiaalpaaride ajanihet.

Simuleerimise eeliseks on see, et vigade leidmiseks ja parandamiseks ei pea olema disain lõpetatud või toodetud, see aitab vältida kulukaid vigu ja tootmisprotsessidest tekkivaid ooteaegu. Puuduseks on aga vajadus kasutada spetsiaalset tarkvara, mis vajavad täpsete tulemuste jaoks palju informatsiooni.

## Testimine
Signaali terviklikkust saab testida kasutades ostsilloskoopi, võrguanalüsaatorit või teisi samalaadseid mõõteseadmeid. Tuhandete signaalilülituste mõõtmise korral saab koostada silmdiagrammi. Selle abil on võimalik välja lugeda mitmeid signaali parameetreid, mis kirjeldavad müra, moonutust ja ajastustäpsust. Signaali kandva viigu kõrvalasuvaid viike mõõtes on võimalik hinnata ülekostuvust.

Riistvaralise testimise eeliseks on kindel reaaleluline tulemus, mis võib erineda simulatsiooni omadest seni arvestamata jäänud omaduste või informatsiooni tõttu. Puuduseks on aga vigade parandamise ja muudatuste keerukus ning vajadus piisavalt võimekatele mõõteseadmetele. Kõrgsageduslike signaalide analüüsimiseks sobivad mõõteseadmed võivad aga väga kallid olla.

## Viited
Aedhortensia

**Aedhortensia** (*Hydrangea paniculata*) on õitsev põõsas, mis kuulub hortensialiste perekonda (*[[Hydrangeaceae]]*). Aedhortensia on pärit Ida-Aasiast, metsikult levib ta Hiina, Jaapani ja Venemaa Kaug-Ida metsades. Euroopasse toodi aedhortensia aastal 1864. Eestis teada olev kõige vanem aedhortensia kasvab Sau talu õuealal Kolga mõisa lähistel Kuusalu vallas ja on istutatud 1936. aastal. Aedhortensiat kasutatakse enamasti haljastuses.

## Omadused
Aedhortensia võrsed on püstise kasvuga, punakaspruunid, nõrgalt karvased. Pungad on ümarad, võrsetest tugevasti eemale hoidvad, 1–2 mm pikkused ja asetsevad 3–4 kaupa männastes. 

Lehed on 5–15 cm pikkused, kujult ovaalsed kuni munajad, saagja servaga ning teritunud tipuga.

Koonusjad õisikud on puhkedes valged, kasvuperioodi jooksul muutuvad roosakas-valgeks kuni roosaks. Värvuse intensiivsus oleneb sordiomadustest. 

## Kasvatamine
Aedhortensia on haljastuses kasutatav tänu pikaaegsele õitsemisele. Varasemad sordid alustavad õitsemist juba juuni lõpus.

Kasvukohana eelistab tuulevaikset päikeselist kuni mõningase keskpäevase varjuga paika. Kasvupinnas on hea drenaažiga parasniiske, kergelt happeline (pH 5,6–6,5) muld. Optimaalsetes kasvutingimustes tuleb igale võrsele kohev õisik, välja arvatud risuvõrsele. Kui muld ei ole piisavalt happeline, siis ei moodustu aedhortensia võrse tippudesse õisikut. 

Aedhortensia ei vaja kevadel nii tugevat tagasilõikust kui puishortensia. Ära tuleks lõigata kõik peenikesed võrsed, et soodustada tugevate okste kasvu ja rikkalikku õitsemist. Taime vegetatsiooniperiood peab olema lõikamise ajal lõppenud või veel mitte alanud – sügisel peavad olema lehed varisenud ja kevadel ei tohi pungad olla alustanud paisumist. 

Vabalt kasvada lastes kasvab aedhortensia 2–3 meetri kõrguseks. Aedhortensiad ei ole väetamise suhtes nõudlikud, kuid see soodustab nende kasvamist. Kevadine väetamine tagab taimele rikkalikuks õitsemiseks optimaalsed kasvutingimused.

## Tuntumad sordid

* *‘*Grandiflora*’*- Põõsa kõrgus 1,5-2m. Õisikud on suured, kuni 30 cm suurused. Puhkedes on õied valkjad ning hiljem roosakad.

* *‘*Limelight*’*- Kasvab kuni kahe meetri kõrguseks. Õied on puhkedes rohekas-valged, hiljem roosakad. Õitseb juulist oktoobrini. 

* *‘*Skyfall*’*- Põõsa kõrgus 1-1,2 m, laiuv ja püstiste okstega põõsas. Suur õisik meenutab idahüatsinti.

* *‘*Phantom*’*- Kõrgekasvulise hortensia sort. Õisikute suurus üle 30 cm, puhkedes kreemjas-valged ning sügise poole muutuvad roosakaks.

## Viited
Dmõtro Dobrovolskõi

**Dmõtro Dobrovolskõi** (ukraina keeles: Дмитро Добровольський; sündinud 11. aprillil 1968 Kiievis) on Ukraina maalikunstnik.

Ta on lõpetanud Kiievi Kunstiinstituudi 1988. aastal graafilise disaini erialal ja Ukraina Kunstiakadeemia 1994. aastal monumentaalmaali erialal. 

Dmõtro Dobrovolskõi on 1998. aastast Ukraina Kunstnike Liidu liige.

Tema maalid on mitmetes era- ja muuseumikogudes Ukrainas, Suurbritannias, Saksamaal, USAs, Hollandis, Eestis, Soomes, Prantsusmaal, Kanadas, Venemaal ja mujal.

## Viited

## Välislingid
*Koduleht
Maris Järva

**Maris Järva** (neiupõlvenimega Üksti; sündinud 25. märtsil 1984) on Sky Plus hommikuprogrammi raadiosaatejuht alates 2011. aastast.

Maris Järva abiellus 2013. aastal endise maadlusmeistri Argo Järvaga ning 2015. aastal sündis neil tütar Marliis.

## Viited
Oscar Hammerstein II

**Oscar Greeley Clendenning Hammerstein**, ka  **Oscar Hammerstein II** (12. juuli 1895 New York – 23. august 1960 Doylestown, Pennsylvania osariik) oli ameerika libretist, laulutekstide autor ja teatriprodutsent. Ta oli impressaario Oscar Hammersteini pojapoeg.

Oscar Hammerstein on eelkõige tuntud tänu oma koostööle muusikalihelilooja Richard Rodgersiga (loometandem Rodgers ja Hammerstein). Hammerstein oli paljude tema 1940.–1950. aastatel loodud muusikalide (näiteks "Oklahoma!", "Flower Drum Song", "Carousel", "South Pacific", "Kuningas ja mina" ning "Helisev muusika") libreto autor.

Hammerstein tegi koostööd ka teiste heliloojatega, sealhulgas Jerome Kerniga (muusikal "Show Boat"), Vincent Youmansiga, Rudolf Frimliga, Richard A. Whitingiga ja Sigmund Rombergiga.

## Tunnustus
*1941 – Parima filmilaulu Oscar ("The Last Time I Saw Paris" filmis "Lady Be Good")
*1945 – Parima filmilaulu Oscar ("It Might as Well Be Spring" filmis "Fair")
*1950 – Tony auhind kategoorias "Parim muusikal" (muusikal "South Pacific")
*1950 – valiti Ameerika Kunstide ja Kirjanduse Akadeemia liikmeks
*1950 – Pulitzeri preemia kategoorias "Dramaatika" (muusikal "South Pacific")
*1950 – Tony auhind kategoorias "Parim muusikali libreto" (muusikal "South Pacific")
*1950 – Tony auhind kategoorias "Parim muusikaliprodutsent" (muusikal "South Pacific")
*1952 – Tony auhind kategoorias "Parim muusikal" (muusikal "Kuningas ja mina")
*1960 – Tony auhind kategoorias "Parim muusikal" (muusikal "Helisev muusika")
*1961 – Grammy kategoorias *Best Musical Theater Album* (muusikal "Helisev muusika")

## Välislingid

*Oscar Hammerstein II Internet Broadway Database'is
*
*Oscar Hammerstein II Playbillis
Mägikurg

**Mägikurg** (*Grus nigricollis*) on kurglaste sugukonda kure perekonda kuuluv lind. Mägikured on 115 cm pikad, tiibade siruulatus on 200 cm, keskmine kaal 5,35–6 kg. Nende populatsioon maailmas ulatub 10 000 kuni 10 200 isendini. Ida- ja keskosas on populatsioon stabiilne, kuid lääne osas on populatsioon kasvamas. Mägikurg on üks pikemaealisi linde kurgede perekonnas, keskmiselt võib üks isend elada 20–30 aastat. 

Mägikurg on punases nimekirjas ohulähedane liik.

## Välised tunnused
Täiskasvanud isendile on iseloomulik punane kroon, pea ja kael on mustad. Silmade värvus kollane, silma ülaosas eristatav punakas laik. Kehasuled on hallid, tiivad, saba ja jalad mustad. Noore isendi sulestik on mustjas-hall ja pea on pruunikas. Raskem on aga eristada isast mägikurge emasest. Mõlemad sugupooled on suuruselt sarnased. Värvuse ja sulestiku poolest on nad paeaegu identsed. Efektiivseim viis soo vahet tegemisel on linnuvaatlus, tuleb jälgida pikemaajaliselt nende käitumismustreid.

## Toitumine
Mägikured toituvad rohttaimedest, putukatest, tigudest, vähkidest, kaladest, kahepaiksetest, roomajatest, lindudest ja väikeimetajatest.

## Pesitsuspaik
Mägikurgede pesitsuspaik asub Lääne-Hiinas Tiibeti mägismaal, vähemal määral ka Indias Ladakhis. Talvituma minnakse Bhutani ja Yunnani, kuid lennatakse ka Kirde-Indiasse. Viieteistkümnest kuureliigist maailmas on mägikurg ainuke alpiinne liik, kelle pesitsusala on 2600–4800 m  ja talvitusala 2000–3800 m kõrgusel üle merepinna. Võrreldes teiste kurgedega on nende rände pikkus väga lühike – lühim 200 km või vähem  ja pikim 700 km. Mägikurg teeb pesa tarnadest, rohust, veetaimede osadest ja mudast ning ehitab selle märgala rohusaartele või veepinnale. 

## Levila
Suvel võib kohata mägikurgi enamasti kõrgel Tiibeti kiltmaal. Nad kolivad pesitsushooajaks märgaladele, näiteks loopealsetele ja jõesoodele, talveks aga madalamatele kõrgustele ja kaitstud orgudesse. Parim võimalus kurgesid looduses näha on Hiinas. Väiksem populatsioon pesitseb Vietnamis, Bhutanis, Indias ja Sikkimi põhjaosas.

## Oht
Mägikurgedel on looduses mitmeid ohte. Kurgede munad on toiduks varestele ja muudele suurematele lindudele, mistõttu on munemis- ja koorumisperioodil vanemlinnud pesa ümber väga valvsad. Linnud võivad elavad üsna inimasustuse lähedal. Sageli võivad kurgedele ohuks olla karjakasvatajate koerad, kes söövad mune ja püüavad poegi. Lisaks on kurgedele ohtlik alade kuivendamine, sest selle tõttu on kiskjatel võimalik kergemini ligi pääseda nende pesitsuspaikadele.

## Kaitsestaatus
Mägikurg on IUCNi ohustatud liikide punases nimekirjas märgitud ohulähedaseks liigiks. Ohulähedase liigi saatus tähendab, et linnud on seaduslikult kaitstud Hiinas, Indias ja Bhutanis.

## Viited
Marco Scandella

**Marco Scandella** (sündinud 23. veebruaril 1990 Montréalis) on Kanada jäähokimängija, kes mängib kaitsjana NHL-i klubis St. Louis Blues.

Aastatel 2007–2010 mängis ta Quebec Major Junior Hockey League'i klubis Val-d'Or Foreurs.

2008. aastal valis Minnesota Wild ta NHL-i ''draft''is 55. valikuna. Juba hooaja 2008/09 lõpus debüteeris ta American Hockey League'is Wildi tütarklubis Houston Aeros, jätkates hiljem mängimist Val-d'Or Foreursist. NHL-is debüteeris Scandella 12. novembril 2010 mängus Florida Panthersi vastu. Esimese värava lõi ta liigas hooaja 2011/12 esimeses mängus Columbus Blue Jacketsi vastu. Tema läbimurdehooaeg oli 2013/14, mil ta asus teises kaitsepaaris mängima koos Jared Spurgeoniga. Hooajal 2014/15 tegi Scandella NHL-is seni oma kõige resultatiivsema hooaja (11+12).

2017. aasta juunis kaubeldi Scandella Wildist Buffalo Sabresi. 2020. aasta jaanuaris kaubeldi ta Sabresist Montreal Canadiensi ja sealt juba kuu aega hiljem St. Louis Bluesi.

2008. aastal tuli Scandella Kanada kuni 18-aastaste koondisega noorte maailmameistriks. 2010. aastal võitis ta kuni 20-aastaste koondisega juunioride maailmameistrivõistlustel hõbemedali.

Tema vanem vend Giulio Scandella on mänginud Itaalia jäähokikoondises.

## Viited

## Välislingid
* Marco Scandella NHL.com lehel
* Marco Scandella hockeydb.com lehel
Roland Sallai

**Roland Sallai** (sündinud 22. mail 1997 Budapestis) on Ungari jalgpallur, kes mängib äärepoolkaitsjana Saksamaa kõrgliigaklubis SC Freiburg ja Ungari jalgpallikoondises.

Ta alustas klubikarjääri Ungaris. Ungari kõrgliigas debüteeris ta hooajal 2014/15 Puskás Akadémia meeskonnas. Hooajal 2016/17 oli ta laenul Itaalia kõrgliigaklubis Palermo.

2017. aasta augustis sõlmis ta nelja-aastase lepingu Küprose kõrgliigaklubiga APOEL.

2018. aasta augustis sõlmis ta nelja-aastase lepingu Freiburgiga. Üleminekusumma oli arvatavasti 4,5 miljonit eurot. Oma esimeses mängus Saksamaa kõrgliigas lõi ta 22. septembril VfL Wolfsburgi vastu värava. Hooajal 2020/21 lõi ta Saksamaa kõrgliigas kaheksa väravat.

Ungari jalgpallikoondises tegi Sallai debüüdi 20. mail 2016 sõprusmängus Elevandiluuranniku vastu. Koondisekarjääri esimese värava lõi ta 11. septembril 2018 UEFA Rahvuste Liiga mängus Kreeka vastu. Ta kuulus Ungari koondisse 2021. aasta Euroopa meistrivõistlustel.

## Viited
Capitotricha

***Capitotricha*** on seltsi tiksikulaadsed kuuluv seente perekond.

## Liike
**Capitotricha rubi* – vaarika-harjastiksik

## Varasemaid liike
**[[Lachnum bicolor]]*

## Välislingid
*
Vladimir Ustinov (diplomaat)

**Vladimir Ustinov** (2/15. juuni 1907 Moskva – 8. oktoober 1971 Moskva) oli nõukogude riigiametnik ja parteifunktsionäär, diplomaat, kindralmajor.

## Välislingid
*Справочник по истории Коммунистической партии и Советского Союза 1898 - 1991
*Биография на ''proza.ru''
*Vladimir Ustinov, 64, Dies; Former Moscow Official. *[[The New York Times|NYT]]*, 10. oktoober 1971
Siil Sonic

**"Siil Sonic"** (inglise keeles "Sonic the Hedgehog") on 2020. aastal valminud Ameerika Ühendriikide animafilm, mis põhineb videomängude seerial "Sonic the Hedgehog".

Filmi režissöör on Jeff Fowler ning stsenaristid Pat Casey ja Josh Miller. Filmi tootsid Paramount Pictures ja Original Film.

Filmi peategelaseks on ülihelikiirusel liikuda suutev sinist värvi antropomorfne siil Sonic, kellele annab hääle Ben Schwartz. Ta asub koostööd tegema väikelinna šerifi Tom Wachowskiga (James Marsden), et peatada hull teadlane dr Robotnik (Jim Carrey).

## Vaata ka
*Siil Sonic 2

## Välislingid

* Filmi koduleht
*
Siil Sonic 2

**"Siil Sonic 2"** (inglise keeles "Sonic the Hedgehog 2") on 2022. aastal valminud Ameerika Ühendriikide animafilm.

Filmi režissöör on Jeff Fowler ning stsenaristid Pat Casey, Josh Miller ja John Whittington. Filmi tootsid Paramount Pictures ja Original Film.

See põhineb videomängude seerial "Sonic the Hedgehog" ja on järg filmile "Siil Sonic".

## Välislingid

* Filmi koduleht
*
Tšernihivi FK Desna

**Tšernihivi FK Desna** (ametlikult Ukraina keeles *ФК «Десна» Чернігів*) on 1960 asutatud Ukraina jalgpalliklubi, mille kodulinn on Tšernihiv.

## Eesti ja eestlased
### Eesti mängijad
*Joonas Tamm (2020–2021)
Uppholmi tulepaak

**Uppholmi tulepaak** (ka *Upholmi tulepaak*) on tulepaak Väinameres Vormsi saarest kagus. Halduslikult jääb see Lääne maakonna Vormsi valla alale.

Paak jääb Vormsi saare kagurannal olevast Obholmeni neemest umbes 1,1 kilomeetrit idasse ja Obholmsgrunnest (Uppholmist) umbes 450 meetrit põhjakirdesse.

Punase metallsõrestiktorni kõrgus jalamist on 10,2 meetrit, millel on musta püsttriibuga valge täisnurkne tahvel. Tule kõrgus merepinnast on 15 meetrit.

Tulepaak on Uppholmi sihi ülemine märk, alumine on Hobulaiu põhja-tulepaak. Märkide vahekaugus on 2514 meetrit ja sihi asimuut 185°.

Tulepaak ehitati 1977. aastal.

## Viited

## Kirjandus
*Jaan Vali. "Hobulaiu lõuna tulepaak" alaosa "Hobulaiu–Uppholmi sihi tulepaagid". // Eesti tuletornide ajalugu. *History of Estonian Lighthouses*. Tallinn 2011. Lk 325–326.
*Robert Treufeldt. "Unustusest taasavastamiseni. Lennusadam 1940–1990" alaosa "Meretuletornide ehitamine". // Vesilennukite angaar. Lennukuurist muuseumiks. Eesti Meremuuseum. Tallinn 2014. Lk 62.

## Välislingid
*
Raadiospekter

*See artikkel on raadiospektri sagedusvahemiku kohta, raadiolainete jaoks vaata [[Raadiolained]]*

**Raadiospekter** on kõige pikemate lainepikkustega osa elektromagnetspektrist, kattes sagedusi vahemikus alla 3 Hz kuni 3 THz.  Selles sagedusvahemikus asuvaid elektromagnetlaineid kutsutakse raadiolaineteks. Raadiolainetest kõrgema sagedusega on infrapunalained, nähtav valgus, ultraviolettkiirgus, röntgenikiirgus ja gammakiirgus. Raadiospektri sagedusvahemikku kasutatakse laialdaselt juhtmevaba suhtluse jaoks, mis võib toimuda nii inimeste, masinate kui ka süsteemide vahel, kuid ka näiteks radarite tehnoloogias. Raadiospektrit kasutavad näiteks WiFi, mobiilside, raadio. Raadiospektri sagedusvahemiku kasutus on reguleeritud, kusjuures riigiti on regulatsioonid erinevad, kuid näiteks on tihti mingi osa raadiospektrist eraldatud ainult riiklikul ja taktikalisel tasemel suhtluseks, ning tavatarbijatele on samuti eraldatud kindel sagedusvahemik. Suhtluse toimimiseks on üldjuhul vaja mõlemal osapoolel seadet, informatsiooni saatjal raadiolainete emiteerimise võimekusega seadet ning informatsiooni vastuvõtjal raadiolainete püüdmise võimekusega seadet.  

## Spektri liigitused
Raadiospektreid liigitatakse eri standardite järgi erinevalt. Järgnevalt on välja toodud mõned kõige laialdasemalt levinud liigitused.

### ITU (''International Telecommunication Union'')

## Viited
Rivne NK Veres

**Rivne NK Veres** (ametlikult Ukraina keeles *РНК «Верес»*) on 1957 asutatud Ukraina jalgpalliklubi, mille kodulinn on Rivne.

Klubi peab oma kodumänge Avanhardi staadionil Rivnes. Erandiks olid aastad 2017–2022, kui staadioni rekonstrueerimise tõttu oldi sunnitud kodumänge pidama mujal.

## Eesti ja eestlased
### Eesti mängijad
*Vladislav Kreida (2022)

## Viited